CELEX: 62018TN0494
Language: mt
Date: 2018-08-17 00:00:00
Title: Kawża T-494/18: Rikors ippreżentat fis-17 ta’ Awwissu 2018 – PO vs SEAE

22.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 381/29
            
         
      Rikors ippreżentat fis-17 ta’ Awwissu 2018 – PO vs SEAE
      (Kawża T-494/18)
      (2018/C 381/34)
      Lingwa tal-kawża: il-Franċiż
      
         Partijiet
      
      
         Rikorrent: PO (rappreżentant: N. de Montigny, avukat)
      
         Konvenut: Is-Servizz Ewropew għall-Azzjoni Esterna
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  taqta’ u tiddeċiedi dwar:
                  
                              —
                           
                           
                              l-iskeda ta’ kalkolu tas-17 ta’ Ottubru 2017 li ntbagħtet lilu permezz tal-posta elettronika fl-istess jum mid-dipartiment tar-riżorsi umani tas-SEAE;
                           
                        
                              —
                           
                           
                              l-ittra elettronika tas-16 ta’ Jannar 2018 li ntbagħtet lilu mid-dipartiment tar-riżorsi umani tas-SEAE u li tikkonferma l-assenza ta’ bażi legali għall-qabża tal-limitu permess mir-Regolamenti tal-Persunal fir-rigward ta’ ibnu u ta’ bintu;
                           
                        
                              —
                           
                           
                              sa fejn meħtieġ id-deċiżjoni ta’ ċaħda tal-ilment imressaq fis-17 ta’ Jannar 2018 u nnotifikat lir-rikorrent fis-17 ta’ Mejju 2018;
                           
                        
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq l-eċċezzjoni ta’ illegalità peress li d-deċiżjoni kkontestata, in-nota tal-15 ta’ April 2016 u n-nota tat-22 ta’ Settembru 2016 li fuqhom hija bbażata u l-Guidelines jiksru r-Regolamenti tal-Persunal tal-Unjoni Ewropea u l-Anness X tagħhom.
               
            
                  2.
               
               
                  It-tieni motiv, ibbażat fuq l-illegalità tad-deċiżjoni individwali kkontestata f’dan il-każ għar-raġunijiet li ġejjin:
                  
                              —
                           
                           
                              il-ksur tal-prinċipji ta’ previdenza, ta’ aspettattivi leġittimi u ta’ ċertezza legali u l-ksur tal-prinċipju ta’ amministrazzjoni tajba kif ukoll tad-drittijiet kweżiti tagħhom;
                           
                        
                              —
                           
                           
                              il-ksur tad-dritt għall-familja u għall-edukazzjoni;
                           
                        
                              —
                           
                           
                              il-ksur tal-prinċipji ta’ ugwaljanza fit-trattament u ta’ nondiskriminazzjoni;
                           
                        
                              —
                           
                           
                              l-assenza ta’ bbilanċjar tal-interessi u tal-osservanza tal-prinċipju ta’ proporzjonalità tal-miżura adottata.